kardosdrur/scandi-wiki huggingface dataset:
Mesterholdenes Europa Cup i håndbold 1971-72 (kvinder)

Mesterholdenes Europa Cup i håndbold 1971-72 for kvinder var den 12. udgave af Mesterholdenes Europa Cup i håndbold for kvinder. Turneringen havde deltagelse af 16 klubhold, der var blevet nationale mestre sæsonen forinden, og blev afviklet som en cupturnering, hvor alle opgørene til og med semifinalerne blev afviklet over to kampe, hvor holdene mødtes både ude og hjemme. Finalen blev afviklet som én kamp på neutral bane.

Turneringen blev vundet af Spartak Kijev fra Sovjetunionen, som i finalen i Bratislava besejrede SC Leipzig fra Østtyskland med 12-8. Det var tredje sæson i træk, Spartak Kijev vandt turneringen.

Danmarks repræsentant i turneringen var de danske mestre fra Frederiksberg IF, som blev slået ud i 1/16-finalen, hvor holdet tabte med 13-14 over to kampe til Niloc fra Holland.

Resultater

Ottendedelsfinaler

Kvartfinaler

Semifinaler

Finale 

Finalen blev spillet i Bratislava.

Kilder / eksterne henvisninger 
 World Handball Archive – Women Handball European Champions Cup 1972

Noter 

1971-72 (kvinder)
Håndbold i 1971
Håndbold i 1972
Kvindehåndbold
Glückel von Hameln

Glückel von Hameln (1646 i Hamburg – 17. september 1724 i Metz) var en fremgangsrig tysk-jødisk juvelér og forretningskvinde. Hun er den første kvinde i Tyskland som skrev en selvbiografi.

Værker 

 Die Memoiren der Glückel von Hameln ()
 Denkwürdigkeiten der Glückel von Hameln; udgivet af Alfred Feilchenfeld ()

Litteratur 

 Natalie Zemon Davis, Mit Gott rechten. Das Leben der Glückel von Hameln; Wagenbach Verlag, 2003 ()
 Monika Richarz, Die Hamburger Kauffrau Glikl. Jüdische Existenz in der Frühen Neuzeit; Christians Verlag, 2001 ()

Selvbiografer fra Tyskland
Erhvervsfolk fra Tyskland
Håndværkere
Personer fra Hamborg
Gengangere

Gengangere er et drama skrevet af Henrik Ibsen, udgivet 12. december 1881. Det kom som efterfølger til hans naturalistiske dramaer: Samfundets støtter (1877) og Et dukkehjem (1879).

Gengangere forsætter i den naturalistiske stil, og formen er forsat baseret på den neoklassiske form, som Ibsen mestrer.

Værket er oversat til adskillige sprog, og på engelsk bærer det titlen "Ghosts".

Gengangere er et familiedrama i tre akter, uden intern sceneinddeling.

Dramaet handler om fru Alving, som åbner et asyl i sin afdøde mand, kaptajn og kammerherre Alvings navn. Hun får hjælp af pastor Manders, barndomsven og præst af kaptajn Alving, til at administrere de økonomiske forhold. Fru Alving er lykkelig over at hendes søn, Oswald, er vendt hjem fra det store udland på ubestemt tid. Ydermere findes bi-historien om forholdet imellem tjenestepigen Regine og hendes far, Jakob Engstrand.

Som dramaet udvikler sig, viser det sig at kaptajn Alving var en synder, som skejede ud og førte en dårlig livsstil. Fru Alving påtog sig opgaven at dække over denne adfærd, efter hun forsøgte at forlade Alving til fordel for præsten, efter et års ægteskab. Manders førte pligten over lykken, og overtalte fru Alving til at vende tilbage, hvorefter fru Alving begyndte at holde kaptajn Alvings livsstil skjult.

Hun kunne dog ikke forhindre at kaptajnen forgreb sig på deres tjenestepige, som kom i ulykke. Hun fik 300 specier, og valgte at gifte sig med Jakob Engstrand. Johanne, tjenestepigen, fortalte det var en engelsk kaptajn som havde bragt hende i uføre, og hun fører dermed løgnene videre.

Fru Alving tager barnet til sig og senere Regine. Oswald forelsker sig i Regines ydre, og ønsker hun skal hjælpe ham, da han er blevet syg. Man antager der menes syfilis, en sygdom man dengang mente var arvelig, og som førte til sindsyge og anfald.

Sideløbende narrer Engstrand Manders til at holde andagt i asylet, men efterlader et lys, så asylet går op i røg. Efter denne brand rulles alle løgnene op, og dramaet ender med Oswalds mentale død, og fru Alvings sindssyge.

Referencer 

Skuespil som er oversat til dansk
Skuespil fra Norge
Skuespil fra 1881
Henrik Ibsen
Matthew Lawrence

Matthew William Lawrence (født 11. februar 1980) er en amerikansk skuespiller, der er kendt for sine roller i Cheats og for sin rolle som Jack Hunter i serien Boy Meets World, som Matt i Brotherly Love, og som Billy i The Hot Chick.

Eksterne henvisninger 
 

Skuespillere fra USA
Petitio principii

Petitio principii (latin; ; ; ) 

I klassisk retorik og logik er petitio principii en uformel fejlslutning, der opstår, når et arguments præmisser forudsætter konklusionens sandhed i stedet for at understøtte den.

For eksempel hævder udsagnet "Grøn er den bedste farve, fordi det er den grønneste af alle farver", at farven grøn er den bedste, fordi den er den grønneste, hvilket kun gør den til den bedste, hvis man allerede har vedtaget, at grøn er den bedste farve. Man forudsætter således sandheden af det, man vil bevise. Petitio principii kan derfor betragtes som en form for cirkulær argumentation.

Videre læsning 
 

Latinske vendinger
Logik
Jura

Reference
Maskot

En maskot er en figur eller ting som bruges for at repræsentere, eller markere et tilhørsforhold til en gruppe, som deler samme identitet eller holdning, f.eks. en klub, et universitet eller et firma. Det er ofte – men langt fra altid – et dyr eller en menneskefigur.

Det er usikkert, hvor ideen om maskotter stammer fra, men man ved, at f.eks. soldater under 1. verdenskrig ofte havde en lille figur med sig. Deres personlige figur (maskot), skulle bringe dem lykke og held.

Eksterne henvisninger 

Markedsføring
Erhai

Erhai (ěrhǎi, 洱海), er en alpinsk bjergsø i provinsen Yunnan i det sydvestlige Kina. Men er også kendt som Yeyuze eller Kunming Søen i tidligere tider. En almindelig brugt fejloversættelse er Erhai Søen.

Geografi 

Erhai ligger i 1.972 meters højde; Den er 40 km lang i nord-sydlig retning og omkring 7-8 km bred. Den har et areal på 250 km², hvilket gør den til den næst største højlandssø i Kina, efter Dianchi Søen. Den har en omkreds på 116 km, en gennemsnitsdybde på 11 m og indeholder op til 2,5 km³ vand.

Søen ligger ved Cangshan bjergene mod vest, i bypræfekturet Dali. Den udbreder sig ved Dengchuan mod nord og ender ved byen Xiaguan mod syd; den får vand fra floderne Miju og Mici i nord, Bolou River (mod øst) og mindre vandløb fra Cangshan bjergene mod vest. Den har udløb mod syd i floden Yangbi som derefter løber til Lancang og videre til Mekongfloden.

Attraktioner 

Søbredderne kan udforskes på vandreture; nogle af højdepunkterne er Erhai Park og Sommerfuglekilderne på vestbredden. Øerne Guanyin Ge, Jinsuoøen , Nanzhao Fengqing og Xiaoputuo  – kan besøges.

Søen er en vigtig fødevareressource for de lokale af Baifolket, som er berømt for deres fiskemetode: de opdrætter skarver til at bringe deres fangst tilbage; man forhindrer fuglene i at sluge fisken med ringe omkring deres hals. Erhai har en høj biodiversitet af Karper (Cyprinus), og endemiske arter som C. barbatus, C. daliensis og C. longipectoralis er fundet her.

Området ved søen har tidligere været en kongelig dyrepark for Nanzhao-riget.

Eksterne henvisninger 
 Erhai Lake  (chinaculture.org)

Søer i Kina
Yunnan
Idrettsklubben Våg

Idrettsklubben Våg er en idrætsforening fra Vågsbygd i Kristiansand, Norge. 

Klubben blev stiftet 12. januar 1938, og har i dag hold indenfor sportsgrenene fodbold, håndbold, badminton og atletik, derudover har de også børneidræt og en løjpe- og trimgruppe. 

Kvindehåndboldholdet, Vipers Kristiansand, spiller i Eliteserien

Eksterne henvisinger 
Klubbens hjemmeside 
Våg Vipers' hjemmside 

Håndboldklubber fra Norge
Fodboldklubber i Norge
Atletikklubber
Badmintonklubber
Etableret i 1938
Kristiansand
Badminton i Norge
Magasinet rØST

Magasinet rØST er et dansk internetmagasin med fokus på Østeuropa. Magasinet rØST har til formål at tilbyde velunderbygget viden om Central- og Østeuropa, formidlet og forklaret så både nørder og novicer kan være med og udkommer online. Målgruppen er bred, men magasinets brugere er fortrinsvist akademikere eller studerende, der har tilknytning til Østeuropa. Magasinet lanceredes officielt 1. maj 2010.

Nuværende chefredaktører er Viktoria Fuglsang Semenova og Marcus Popov.

Magasinet rØST har ikke noget officielt politisk standpunkt, men arbejder tæt sammen med Europaorienterede organisationer som Europabevægelsen, Nyt Europa og Oplysningsforbundet DEO. 

Magasinets formål er ifølge deres hjemmeside at udbrede kendskabet til Østeuropa: [Magasinet] "har som formål at nuancere billedet af en række lande, der fortjener at blive set i et nyt lys. Heller ikke Østeuropa er, hvad det var engang", står der. 

Magasinet er drevet på frivillig basis og er derfor gratis og der findes ingen reklamer eller annoncer på siden.

Redaktion
Magasinet rØST to chefredaktører er Viktoria Fuglsang Semenova og Marcus Popov. 

Magasinet er administrativt inddelt efter geografi. Således findes der p.t. disse redaktioner:

Østeuroparedaktionen
Viktoria Fuglsang Semenova er ansvarlig for: Rusland, Hviderusland, Ukraine, Armenien, Georgien og Aserbajdsjan.

Balkanredaktionen
Marcus Popov og Eleonore Af Schamburg-Lippe er ansvarlig for: Serbien, Kroatien, Bosnien-Hercegovina, Albanien, Montenegro, Kosovo, Makedonien, Moldova, Rumænien, Bulgarien og Grækenland.

Centraleuroparedaktionen
Anders Hjortshøj er ansvarlig for: Polen, Slovakiet, Tjekkiet, Ungarn og Slovenien

Baltikumredaktionen 
Mads Michael Hastrup Nilsson og Jakob Overgaard er ansvarlig for: Estland, Letland og Litauen.

Centralasienredaktionen 
Estrid Hedegaard Knudsen og Sofie Sylvest Vestergaard er ansvarlig for: Kasakhstan, Kirgistan, Tadsjikistan, Turkmenistan og Usbekistan. 

Desuden er Viktoria Fuglsang Semenova redaktør for kulturstof og Sebastian Wolder er magasinets filmanmelder.

Eksterne henvisninger og kilder 
 Magasinet rØSTs hjemmeside

Fodnote

Nettidsskrifter fra Danmark
Finale (software)

Finale er et computerprogram som anvendes af musikere til oprettelse nodeprogrammer.

Udviklingen af programmet foregår løbende og opdateres jævnligt.

Musikprogrammer
Romandiet

Romandiet (fr. la Romandie eller la Suisse romande) er en betegnelse for den fransktalende del af Schweiz – i praksis betyder dette den vestlige del. (Må ikke forveksles med det som på fransk hedder la Suisse romanche, som er den del af Schweiz hvor der bliver talt rætoromansk, det vil sige dele af kantonen Graubünden.)

Romandiet omfatter kantonerne Genève, Vaud, Neuchâtel og Jura, samt de fransktalende dele af kantonerne Bern, Valais og Fribourg. Omkring 1,5 millioner mennesker (ca. 20% af schweizerne) bor i Romandiet.

De forskellige franske dialekter i Romandiet kan af og til blive kaldt schweizerfransk. Imidlertid er der små forskelle mellem schweizerfransk og "almindelig" fransk, og det er generelt muligt at forstå den anden type hvis en forstår den ene af dem. Noget af det første en lægger mærke til i schweizerfransk kan være talsystemet; halvfjerds hedder septante (ikke soixante-dix), halvfems hedder nonante (ikke quatre-vingt-dix), og nogle steder hedder firs huitante. Det bliver gerne sagt at schweizere taler langsommere end franskmænd, og at deres tonefald er mere "syngende".

Regionen eksisterer ikke i sig selv i det politiske system, men virker alligevel identitetsskabende for de fransktalende indbyggere i Schweiz. Fjernsynsselskabet TSR laver program for folk i Romandiet.

Schweiz' geografi
Rashard Mendenhall

Rashard Jamal Mendenhall (Født 19. juni 1987) er en tidligere amerikansk amerikansk fodboldspiller, der spillede runningback i NFL for henholdsvis Pittsburgh Steelers og Arizona Cardinals. Han blev valgt som den 23. spiller i 2008 NFL-draften.

Klubber 
 2008-2012: Pittsburgh Steelers
 2013: Arizona Cardinals

Eksterne henvisninger 

Amerikansk fodbold-spillere fra Pittsburgh Steelers
Amerikansk fodbold-spillere fra Arizona Cardinals
Amerikansk fodbold-spillere fra Illinois
Mexicanske inkvisition

Den mexicanske inkvisition var en forlængelse af den spanske inkvisition i den Nye Verden.

Den spanske erobring af Mexico var ikke kun en politisk begivenhed for de spanske, men også en religiøs. I begyndelsen af det 16. århundrede var reformationen, modreformationen og inkvisitionen i fuld kraft i det meste af Europa. Spaniolerne havde lige erobret Den Iberiske Halvø igen, hvilket gav dem en særlig status i den romersk-katolske verden, som inkluderede store friheder i omdannelsen af de indfødte befolkninger i Mesoamerika.

Da inkvisitionen blev bragt til den Nye Verden, blev den anvendt af de samme grunde og mod de samme sociale grupper som i Europa (minus indianerne i vid udstrækning). Næsten alle af arrangementerne i forbindelse med den officielle etablering af inkvisitionens "Hellige Kontor" fandt sted i Mexico City, hvor det hellige kontor havde sit eget "palads.”

Romerskkatolske kirke
Inkvisition
Bryggeriet Svanholm

Bryggeriet Svanholm var et dansk bryggeri på Frederiksberg. Det blev grundlagt i 1853 af Isaac W. Heyman og dennes far W.P. Heyman. Det var oprindeligt et maskinhørspinderi.

Bryggeriet bryggede primært bajersk øl og lå på Vodroffsvej 13. Bryggeriet indgik i 1891 i De forenede Bryggerier, og derefter ophørte brygningen samme år. 1903 blev stedet afhændet. Bygningerne blev revet ned 1905 i forbindelse med anlæggelsen af Prinsesse Maries Allé.

Se også 
 Bryggerier i Danmark

Tidligere virksomheder på Frederiksberg
Danske virksomheder etableret i 1853
Ophørt i 1891
Forsvundne bygninger, konstruktioner og anlæg i Frederiksberg Kommune
Bryggerier i København
Tidligere bryggerier i Danmark
Jamie Kennedy

James Harvey 'Jamie' Kennedy (født 25. maj 1970 i Upper Darby i Pennsylvania) er en amerikansk komiker, skuespiller og rapper. Han er den yngste af i alt seks børn, og blev student fra High School i 1988.

Efter at have studeret til at blive skuespiller, begyndte Kennedy at arbejde som stemmeimitator i Hollywood. Hans første store roll kom i 1990'erne da han begynte at medvirke i gyserfilm. Han er bedst kendt for tv-reality-showet The Jamie Kennedy Experiment. Det stoppede i april 2004 på grund af faldende seertal.

Udvalgt filmografi 
 Scream (1996) as Randy Meeks.
 As Good as It Gets (1997)
 Scream 2 (1997) som Randy Meeks
 Enemy of the State (1998)
 Scream 3 (2000) som Randy Meeks
 Harold and Kumar go to White Castle (2004) som Creepy Guy
 Scream 4 (2004) som Randy Meeks
 Son of the Mask (2005) som Tim Avery/The Mask
 Ad Astra (2019)

Eksterne henvisninger 

 

Skuespillere fra Pennsylvania
Diedrich Bader

Karl Diedrich Bader, født 24. december 1966 i Alexandria, Virginia, er en amerikansk skuespiller og komiker. 

Han er mest kendt for sin rolle som Oswald i The Drew Carey Show.

Eksterne henvisninger 

 

Skuespillere fra Virginia
Komikere fra USA
Tracy Morgan

Tracy Morgan (født 10. november 1968 i New York i USA), er en amerikansk skuespiller og komiker. Morgan er måske mest kendt for sin medvirken i Saturday Night Live og tv-serien 30 Rock.

Eksterne henvisninger 

 

Skuespillere fra USA
Komikere fra USA
Personer fra New York
Ole Thorup

Ole Thorup (22. juli 1805 i København – 16. februar 1883) var en dansk lærer og legatstifter, stifter af Ole Thorups Stiftelse og Den Thorupske Stiftelse.

Han blev født i København, hvor hans fader var høker. 1826 kom han på Jonstrup Seminarium, dimitteredes derfra 1828 og var derefter i en del år lærer i København. Imidlertid gik hans interesse i andre retninger, for i 1850 var han med at stifte Kreditforeningen for Østifterne, i hvilken han var revisor i en menneskealder. Han købte gamle ejendomme og ombyggede dem, senere købte han betydelige arealer på Nørrebro og fæstningsterrænet, og ved at realisere disse samlede han sig en stor formue.

I en efter ham på Nørrebro opkaldt gade, Thorupsgade, byggede han en stiftelse til fribolig for ubemidlede, og desuden bestemte han ved gavebrev af 10. april 1878, at en tredjedel af hans efterladte formue skulle "komme Opdragelsens Fremme til gode", særligt var det hans ønske at få oprettet en større opdragelsesanstalt. Det skete i 1880, da Det Kongelige Opfostringshus og den Thorupske Stiftelse kunne flytte ind i nye rammer i Randersgade.

Legatet, der bestyres af Københavns Magistrat, nu Københavns Kommune, havde ved år 1900 en formue af ca. 400.000 kr. Thorup var borgerrepræsentant 1862-68 og 1871-77, men spillede ikke som sådan nogen rolle. 1874 blev han kancelliråd. Han døde 16. februar 1883.

Han var blevet gift 1. gang med Ane Cathrine f. Schou (24. september 1815 i København – 17. maj 1853), datter af høker Schou; 2. gang 1875 med Bolette Margrethe Louise f. Espersen (16. oktober 1822 – 2. november 1892 i Lyngby).

Kilder 
 Sofus Elvius, "Ole Thorup", i: C.F. Bricka (red.), Dansk Biografisk Lexikon, København: Gyldendal 1887-1905.
 A. Petersen, Den jonstrupske Stat.

Eksterne henvisninger 
 

Lærere fra Danmark
Medlemmer af Københavns Borgerrepræsentation i 1800-tallet
Filantroper fra Danmark
Legatstiftere fra Danmark
Personer fra København
Personer i Dansk Biografisk Leksikon
Kancelliråder fra Danmark
Erling Mølgaard

Erling Mølgaard (født 1964 på Frederiksberg) er en dansk teaterdirektør. Han er stifter af og direktør på Landsteatret siden 1994.
Erling Mølgaard er manden bag "Gul Koncert" i 1992, en afslutningskoncert for samtlige folkeskoler i hovedstadsområdet, der sidenhen, dog med Muskelsvindfonden som arrangør udviklede sig til Åh Abe-koncerterne. I 1994 producerede Erling Mølgaard de store udsolgte semistage koncerter i Forum med musicalen Chess, med Kurt Ravn og Kirsten Siggaard i de to hovedroller.
Erling Mølgaard været gift med Ann-Mari Mølgaard, som han har to børn sammen med.

Udvalgte forestillinger 
 Chess 1994 & 1995
 Nøddebo Præstegaard 1995
 Piaf 1997
 Pink Floyd The Wall' 1997
 Tavshed 1998 Misery 2000 Lærenemme Rita 2008 Tilbagetog fra Moskva 2010 End Of The Rainbow 2011 Små Grå Løgne 2012 (Kåret som bedste turnéforestilling af Danmarks Teaterforeninger.)
 Spurven - Piaf 2014 Pippi 2014 A Picasso 2015 Skylight 2015''

Eksterne henvisninger 
www.landsteatret.dk 

Teaterledere fra Danmark
Klods-Hans (tidsskrift)

Klods-Hans var et dansk illustreret politisk-satirisk ugeblad, der udkom fra 1899 til 1926. Tegneren Alfred Schmidt var medgrundlægger og hovedredaktør af bladet og tegnede sammen med bl.a. Knud Gamborg, Paul Fischer, Carl Røgind, Axel Thiess og Herluf Jensenius satiriske tegninger over samtidens borgerskab, politiske begivenheder og gadelivets persontyper.

Satire
Tidsskrifter fra Danmark
Etableret i 1899
Ophørt i 1926
Syria

Syria var en romersk provins annekteret i 64 f.Kr. af Pompejus som en konsekvens af hans militære tilstedeværelse efter den tredje mithridatiske krig. Det forblev under romersk, og derefter byzantinsk, styre i syv århundreder indtil 637, hvor det faldt til Rashidun-kalifatet.

Se også 
 Syriens historie

Romerriget
Byer og territorier i Romerriget
Dalum (Alberta)

Dalum er et kommunefrit område i Alberta, Canada. Det er placeret 15 km syd for Drumheller, Alberta, i krydset mellem Highway 569 og Highway 56 i en højde af 875 meter. Det blev grundlagt af en gruppe danske indvandrere kaldet Dansk Folksamfund i 1917

Området er placeret indenfor census division No. 5 og i det føderale valgdistrikt Crowfoot. Administrativt hører det under Wheatland County.

I byen ligger Bethlehem Lutheran Church of Dalum og Drumheller/Ostergard's Airport er placeret sydøst for byen.

Eksterne henvisninger 
 Dalums historie

Kilder 

Byer i Alberta
Danskere i udlandet
Danmarks industrielle Etablissementer

Danmarks industrielle Etablissementer i Billeder med Tekst. En Bog for den samlede Industri, dens Udøvere, Befordrere og Venner 1-3 er et bogværk om danske industrivirksomheder, hvoraf første bind blev udgivet af N. Malmgren 1887. Efter hans død udgav hans enke bind 2-3 i 1888-89. Værket beskriver og illustrerer 107 danske fabrikker, som de så ud ca. 1888, og er dermed en værdifuld industrihistorisk kilde.

Tegningerne blev udført af kunstnerne J.L. Ridter og Johan Thorsøe  og trykt hos Chr. Catos Etablissement.

Eksterne henvisninger 
 Scanninger af værket tilgængelige hos PAST 

 Danmark er skabt af kul, damp og stål

Opslagsværker
Industrihistorie
Olivia Williams

Olivia Haigh Williams (født 26. juli 1968 i Camden Town, London i England) er en britisk skuespillerinde, som blandt andet medvirker i The Heart of Me og fox-serien Dollhouse.

Olivia Williams er datter af to advokater. Før hun begyndte på skuespillet, studerede hun engelsk på Cambridge. I 1998 medvirkede hun i den Golden Globe-nominerede film Rushmore med Bill Murray, som lærerinden Rosemary Cros. I Den sjette sans i 1999, spillede hun gift med Bruce Willis.

Filmografi 
 Victoria & Abdul  (2017)

Eksterne henvisninger 

 

'''

Skuespillere fra Storbritannien
Jens Erik Sørensen

Jens Erik Sørensen (født 20. marts 1946 i Hadsund) er en dansk kunsthistoriker, mag.art. Fra 1979 museumsinspektør på Aarhus Kunstmuseum, og siden 1984 direktør for ARoS/Aarhus Kunstmuseum.

I 2005 blev han Ridder af 1. grad af Dannebrog.

Eksterne henvisninger 
 Jens Erik Sørensen – Den Store Danske

Noter 

Kunsthistorikere fra Danmark
Museumsfolk fra Danmark
Riddere af 1. grad af Dannebrog
Personer i Kraks Blå Bog
Dansksprogede forfattere fra Danmark
Personer fra Hadsund
Modtagere af Ole Haslunds Kunstnerfonds legat
Joe Delia

Joe Delia (født 11. oktober 1948) er en amerikansk komponist associeret med film og tv.

Han har lagt musik til film som The BlackOut, Fear City, King of New York og Fever. Han har også samarbejdet med Kim Larsen og har produceret hans to engelsksprogede albums; Jungle Dreams (1981) og Sitting on a Time Bomb (1982). Begge albums var ment til at slå igennem i USA, men solgte kun godt i Danmark.

Diskografi 
med The Bruthers
 "Bad Way to Go" / "Bad Love" (1966, RCA)
 Bad Way to Go (2003, Sundazed)

som Killer Joe
 Scene of the Crime (1991, Hightone)

som Joe Delia & Thieves
 Smoke & Mirrors (2011, Amusing Muse)

Referencer 

Komponister fra USA